او آئی سی کی جانب سے کشمیر میں ہونے والی ہلاکتوں کی مذمت

اسلامی تعاون تنظیم نے ہندوستان کے زیر انتظام کشمیر میں سیکورٹی فورس کے ہاتھوں عام شہریوں کی ہلاکتوں کی مذمت کی ہے۔

خبر کا کوڈ: 3216

تاریخ: 17 December 2018 - 23:22

مقدس دفاع نیوز ایجنسی کی رپورٹ کے مطابق، اسلامی تعاون تنظیم نے ایک بیان جاری کر کے وادی کشمیرمیں مظاہرین پر سیکورٹی فورس کے اہلکاروں کی فائرنگ کی مذمت کرتے ہوئے کہا ہے کہ پلواما میں عام شہریوں کی ہلاکت دہشت گردی ہے-

اسلامی تعاون تنظیم کے سیکریٹریٹ نے عالمی اداروں منجملہ اقوام متحدہ سے کہا ہے کہ وہ مسئلہ کشمیر کے منصفانہ حل کے لئے جو ہندوستان اور پاکستان کے درمیان ایک بنیادی مسئلہ ہے، اپنی ذمہ داری پوری کرے-

واضح رہے کہ ہفتے کو ہندوستان کے زیرانتظام کشمیر کے جنوبی ضلع پلواما میں سیکورٹی فورس اور عسکریت پسندوں کے درمیان شدید جھڑپ کے بعد ہوئے مظاہروں پر سیکورٹی فورس کی فائرنگ میں کم سے کم سات عام شہری جاں بحق ہو گئے تھے جس کے بعد سے وادی کی صورت حال انتہائی کشیدہ ہے-

پیغام کا اختتام/